Venäjän presidentti Medvedev tv-kanava Doždin tiloissa (2011).
**Dožd** (ven. Дождь, suom. *Sade*) tai **TV Rain** on venäjänkielinen televisiokanava, joka toimi aiemmin Venäjällä Moskovassa, jossa oli sen päätoimipiste, sitten Latviassa Riiassa ja sen jälkeen internetissä.

Doždin perustaja ja toimitusjohtaja on Natalja Sindejeva.

Dožd-kanavan on arvioitu 2010-luvulla kuuluneen Venäjän kriittisimpien televisiokanavien joukkoon. Kanavan omistajan Aleksandr Vinokurovin mukaan Dožd joutui vaikeuksiin sen jälkeen, kun oppositiojohtaja Aleksei Navalnyi paljasti kanavalla valtapuolue Yhtenäiseen Venäjään kuuluvien henkilöiden kesämökkiomistuksia.

Vuonna 2014 merkittävä kaapeliyhtiö Trikolor ilmoitti poistavansa kanavan tarjonnastaan, jolloin Doždin näkyvyys putosi 17 miljoonasta kotitaloudesta kahteen miljoonaan. Elokuussa 2021 uutisoitiin, että televisiokanava oli luokiteltu Venäjän oikeusministeriön "ulkomaisten agenttien" listalle. Ainakin osa viestimistä tulkitsee listauksen kunnianosoitukseksi, osoitukseksi totuuden puhujiin kuulumisesesta ja mittariksi median hyvyydestä. Venäjän Ukrainaan 2022 tekemän hyökkäyksen aikana Venäjän valtakunnansyyttäjä vaati Roskomnadzoria rajoittamaan pääsyä Doždiin sen uutisoinnin vuoksi. Roskomnadzor esti pääsyn maaliskuun 1. päivänä. Dožd keskeytti toimintansa Venäjällä 3. maaliskuuta.

Natalja Sindejeva
Kesällä 2022 Dožd ilmoitti aloittavansa toimintansa uudelleen ulkomailta. Dožd sai televisiolisenssin Latviasta ja pystytti studiot Riikaan, Amsterdamiin, Pariisiin ja Tbilisiin.

Latvia peruutti kanavan lisenssin 6. joulukuuta 2022. Peruutuksen syyksi Latvia ilmoitti sen, että Dožd on monissa lähetyksissään tukenut Venäjää, ei ole tekstittänyt sisältöjä latviaksi ja on "rahoittanut terrorismia". Kanavan lähetyksissä on esitetty kartta, jossa Krim kuuluu Venäjään ja ainakin kerran kanavalla on kehotettu hankkimaan varusteita rintamalla oleville venäläissotilaille. Kanava jatkaa toimintaansa YouTubessa, mutta viranomaiset pyysivät YouTubea estämään kanavan näkymisen Latvian alueella.

Sen jälkeen kanava sai viiden vuoden toimiluvan Alankomaista. Kanava aikoo siirtää osan toimituksestaan Amsterdamiin heti, kun kanavan työntekijät saavat maahan työluvat.

Dokumenttielokuva
-----------------

* Vera Krichevskaya: *Tangoa Putinin kanssa* (*F@ck This Job /* *Tango with Putin*, Iso-Britannia 2021)

Katso myös
----------

* Mihail Zygar, Doždin päätoimittaja 2010–2015, tietokirjailija

Lähteet
-------

1. 1 2  Saana Uosukainen: Putinin hallintoa Latviaan paennut kanava menetti toimilupansa *Yle uutiset*.  6.12.2022. Viitattu 6.12.2022.
2. ↑  Sole Lahtinen: Medvedev jäähyväishaastattelussa: Vapaus kasvoi Venäjällä (Tilaajille) *Helsingin Sanomat, hs.fi*.  27.4.2012. Viitattu 22.8.2021. (suomeksi)
3. 1 2  Jussi Niemeläinen, Suvi Turtiainen: Riippumaton uutisointi uhkaa sammua Venäjän televisiosta *Helsingin Sanomat*.  5.2.2014. Viitattu 14.3.2022.
4. ↑  Jyri Hänninen: Venäjä jatkaa riippumattoman median vastaisia toimia – tutkivan journalismin verkkolehti nimettiin "ulkomaiseksi agentiksi" (Tilaajille)  21.8.2021. Yleisradio, yle.fi. Viitattu 22.8.2021. (suomeksi)
5. ↑  Essi Sutinen, Meduza syyttää Venäjän valtiota sensuurista, Helsingin Sanomat 4.3.2022, s. A 11 Verkkoversio
6. ↑  Russian telecoms watchdog Roskomnadzor confirms block of Ekho Moskvy, TV Rain websites *interfax.com*. Viitattu 27.11.2022.
7. ↑  Russian TV channel says it is temporarily halting work *Reuters*.  3.3.2022. Viitattu 14.3.2022. (englanniksi)
8. ↑  Natalia Sindejeva perusti Venäjälle trendikkäiden kaupunkilaisten tv-kanavan, josta tuli Putinin painajainen *yle.fi*. Viitattu 27.11.2022.
9. ↑  Latvia Cancels License  6.12.2022. Reuters.  (englanniksi)
10. 1 2  Venäjältä paennut televisiokanava Dožd saa jatkaa toimintaansa Alankomaissa – näkyi aiemmin Latviassa, mutta kiellettiin *Yle Uutiset*.  10.1.2023. Viitattu 11.1.2023.
11. ↑  Legenda Venäjän ensimmäisestä henkilöstä *ts.fi*.  1.7.2016.  Arkistoitu 3.4.2022. Viitattu 3.4.2022.

Aiheesta muualla
----------------

* Kuvia tai muita tiedostoja aiheesta **Dožd** Wikimedia Commonsissa

* Venäjä yritti tuhota televisiokanava Doždin, mutta siitä tuli entistä suositumpi – tällainen on Putinia vastustavan kanavan tarina Yle.fi 9.12.2022
* Esimerkki Dožd-kanavan valtion tv-mediasta poikkeavasta uutisoinnista: Tšto slutšilos s desantikami? Vse materialy Dožd. (Mitä tapahtui laskuvarjosotilaille? Lue: Venäjän joukkojen osallistumisesta sotaan Itä-Ukrainassa, 27.8.2014) (venäjäksi) (tvrain.ru)
* Dokumenttielokuva *Tangoa Putinin kanssa* Yle Areenassa